钦定古今图书集成/理学汇编/文学典/第078卷 > 李怤
## 钦定古今图书集成/理学汇编/文学典/第078卷 > 李怤

按《紫薇诗话》：李怤去言，公择尚书犹子，少能文词，年
十七八时作诗云：“去国城春桃李花，枫林叶病尚天
涯。今年九日风前帽，北客李舟雨后沙。”忘下四句，汪
信民甚称之，以为有过其侄商老处。然商老诗文富
赡宏博，非后生容易可到。方腊之乱，去言有诗：“苍黄
避地小儿女，漂泊连床老弟兄。”亦佳句也。